ถ้าหากทานยาคุมครบแผงแล้วเว้นระยะเวลาทาน 7 วัน แล้วมีการหลั่งในช่วงเว้นระยะเวลาทาน แล้วลืมทานยาคุมในวันเเรกของแผงใหม่ จะมีการตั้งครรภ์ มั้ยครับ
สวัสดีค่ะ เมื่อทานยาคุมกำเนิดครบ 21 เม็ดไปแล้ว และอยู่ในช่วงที่กำลังเว้นระยะ 7 วัน การมีเพศสัมพันธ์ในช่วงที่เว้นระยะนี้ ถือว่ามีโอกาสตั้งครรภ์น้อยมากเช่นเดียวกับช่วงที่กำลังทานยา อย่างไรก็ตาม ในช่วงที่เว้นระยะ 7 วัน ควรจะมีประจำเดือนมา หากไม่มา ก็ควรตรวจหาการตั้งครรภ์ดูด้วย เพราะอาจเกิดการตั้งครรภ์ขึ้นจากการมีเพศสัมพันธ์ก่อนหน้านั้นค่ะและเมื่อเว้นระยะครบ 7 วันแล้ว หากยังไม่ได้เริ่มทานยาคุมแผงใหม่ ฤทธิ์ในการป้องกันการตั้งครรภ์ของยาแผงเก่า ก็จะหมดลงไปแล้ว และหากมีเพศสัมพันธ์นับตั้งแต่วันที่ลืมเริ่มทานยาแผงใหม่ไป ก็จะมีโอกาสตั้งครรภ์ได้ แต่หากไม่ได้มีเพศสัมพันธ์ ก็จะไม่มีการตั้งครรภ์เกิดขึ้นค่ะ